**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO PROJEKTUI „IEŠKOK. ATRASK. BŪK IŠKLAUSYTAS“ IR JO DALINIO FINANSAVIMO**

2020 m. lapkričio 20 d. Nr. 34-578

Lazdijai

Vadovaudamasi Lietuvos Respublikos vietos savivaldos įstatymo 6 straipsnio 13 dalimi, 16 straipsnio 4 dalimi, 50 straipsnio 3 dalimi, Lazdijų rajono savivaldybės 2020-2022 metų strateginio veiklos plano, patvirtinto Lazdijų rajono savivaldybės tarybos 2020 m. vasario 28 d. sprendimu Nr. [5TS-259](http://dvs.lazdijai.lt:8008/document/54694) „Dėl Lazdijų rajono savivaldybės 2020-2022 metų strateginio veiklos plano patvirtinimo“, III prioriteto „Žmogiškųjų išteklių ir socialinė plėtra“ 3. tikslo „Užtikrinti švietimo, kultūros, turizmo ir sporto plėtrą bei kokybę, socialinį saugumą, sveikatos priežiūrą“ , „Kultūros ir turizmo plėtros programos“ 2 tikslo „Užtikrinti krašto etninės kultūros plėtrą“ 2.1. uždaviniu „Sudaryti sąlygas etninės kultūros sklaidai ir perimamumui“ ir atsižvelgdama į Lazdijų rajono savivaldybės viešosios bibliotekos 2020 m. lapkričio 16 d. raštą Nr. VB1-110 „Prašymas prisidėti prie projekto Lazdijų rajono jaunimo mobilumas „Ieškok. Atrask. Būk išklausytas“ finansavimo“, Lazdijų rajono savivaldybės taryba nusprendžia:

1. Pritarti Lazdijų rajono savivaldybės viešosios bibliotekos rengiamam projektui „Ieškok. Atrask. Būk išklausytas“, kurio bendra vertė – 7 200,00 Eur.

 2. Numatyti iš Lazdijų rajono savivaldybės biudžeto lėšų projekto daliniam finansavimui 10 proc. (720,00 Eur) visų tinkamų finansuoti išlaidų.

3. Nurodyti, kad šis sprendimas gali būti skundžiamas Lietuvos Respublikos administracinių

 bylų teisenos įstatymo nustatyta tvarka ir terminais.

Savivaldybės merė Ausma Miškinienė

Vaiva Čepononienė, mob. 8613 28 027

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL PRITARIMO PROJEKTUI „IEŠKOK. ATRASK. BŪK IŠKLAUSYTAS“ IR JO DALINIO FINANSAVIMO“ PROJEKTO AIŠKINAMASIS RAŠTAS**

2020-11-17

Lazdijų rajono savivaldybės tarybos sprendimo projektas „Dėl pritarimo projektui „„Ieškok. Atrask. Būk išklausytas““ ir jo dalinio finansavimo“ parengtas vadovaujantis Lietuvos Respublikos vietos savivaldos įstatymo 6 straipsnio 13 dalimi, 16 straipsnio 4 dalimi, Lazdijų rajono savivaldybės 2020-2022 metų strateginio veiklos plano, patvirtinto Lazdijų rajono savivaldybės tarybos 2020 m. vasario 28 d. sprendimu Nr. [5TS-259](http://dvs.lazdijai.lt:8008/document/54694) „Dėl Lazdijų rajono savivaldybės 2020-2022 metų strateginio veiklos plano patvirtinimo“, III prioriteto „Žmogiškųjų išteklių ir socialinė plėtra“ 3. tikslo „Užtikrinti švietimo, kultūros, turizmo ir sporto plėtrą bei kokybę, socialinį saugumą, sveikatos priežiūrą“ , „Kultūros ir turizmo plėtros programos“ 2 tikslo „Užtikrinti krašto etninės kultūros plėtrą“ 2.1. uždaviniu „Sudaryti sąlygas etninės kultūros sklaidai ir perimamumui“ ir atsižvelgdama į Lazdijų rajono savivaldybės viešosios bibliotekos 2020 m. lapkričio 16 d. raštą Nr. VB1-110 „Prašymas prisidėti prie projekto Lazdijų rajono jaunimo mobilumas „Ieškok. Atrask. Būk išklausytas“ finansavimo“.

Sprendimo tikslas – pritarti Lazdijų rajono savivaldybės viešosios bibliotekos rengiamam projektui „Ieškok. Atrask. Būk išklausytas“, kurio bendra vertė – 7 200,00 Eur ir numatyti iš Lazdijų rajono savivaldybės biudžeto lėšų projekto daliniam finansavimui 10 proc. (720,00 Eur) visų tinkamų finansuoti išlaidų.

Rengiamo projekto „Ieškok. Atrask. Būk išklausytas“ tikslas – užtikrinti turiningą ir prasmingą rajono jaunimo laisvalaikį, ugdyti jų socialinę integraciją, skatinti aktyviai ir mobiliai veikti savo gyvenamojoje aplinkoje, atliepiant jaunimo poreikius, t. y. sukurti pirmąjį mobilų maršrutą rajone Aštrioji Kirsna – Šeštokai – Kučiūnai, užtikrinantį nepertraukiamą veiklą jaunuolių gyvenamosiose vietovėse; organizuoti kūrybines-praktines dirbtuves, „Protmūšius“, kino filmų, žaidimų vakarus Aštrioje Kirsnoje, Šeštokuose ir Kučiūnuose; suorganizuoti praktinių dizaino dirbtuvių parodą ir susitikimą su influenceriu Lazdijų jaunimo centre; stiprinti tarpžinybinį ir tarpsektorinį bendradarbiavimą su įstaigomis bei jaunimo centrais, erdvėmis, veikiančiomis ne tik savivaldybėje bet ir už jos ribų, siekiant asmeninio ir komandinio darbo tobulėjimo bei veiklos efektyvumo, viešinti projekto veiklas straipsniais, informacinėmis žinutėmis spaudoje ir internetinėje erdvėje.

Projekto „Ieškok. Atrask. Būk išklausytas“ paraiška teikiama Jaunimo reikalų departamentui prie LR Socialinės apsaugos ir darbo ministerijos Mobiliojo darbo su jaunimu konkurso lėšoms gauti.

2021 m. gavus projektinį finansavimą Lazdijų rajono viešoji biblioteka prašo prisidėti Lazdijų rajono savivaldybės biudžeto lėšomis ne mažiau nei 10 proc. (720,00 Eur.) projekto vertės tinkamų finansuoti išlaidų.

Projekto neigiamos pasekmės – nenumatomos.

Projekto sprendimo projektas neprieštarauja galiojantiems teisės aktams.

Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vyriausioji specialistė Vaiva Čepononienė.

Strateginio planavimo ir

investicinių projektų valdymo skyriaus

vyriausioji specialistė Vaiva Čepononienė